ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

1.  รายงานของผู้สอบบัญชี

  ---------------- ------------------------ ---------------------------------
  งบการเงินสำหรับปี   ความเห็นของผู้สอบบัญชี        สำนักงานสอบบัญชี

  2554             ไม่มีเงื่อนไขและไม่มีข้อสังเกต   บริษัทไพร้ซวอเตอร์เฮาส์คูเปอร์ส เอบีเอเอส
                                            จำกัด

  2555             ไม่มีเงื่อนไขและไม่มีข้อสังเกต   บริษัทไพร้ซวอเตอร์เฮาส์คูเปอร์ส เอบีเอเอส
                                            จำกัด

  2556             ไม่มีเงื่อนไขและไม่มีข้อสังเกต   บริษัทไพร้ซวอเตอร์เฮาส์คูเปอร์ส เอบีเอเอส
                                            จำกัด
  ---------------- ------------------------ ---------------------------------

2.  ข้อมูลทางการเงินที่สำคัญ เปรียบเทียบย้อนหลัง 3 ปี

  -------------------------- ---------- -------- ---------- -------- ---------- --------
  (หน่วย : ล้านบาท)                                                               

  รายการที่สำคัญ                2556       ร้อยละ    2555       ร้อยละ    2554       ร้อยละ

  ผลการดำเนินงาน                                                                 

  รายได้จากการดำเนินงาน        2,282.14   100.00   2,243.91   100.00   1,919.55   100.00

  ค่าใช้จ่ายในการดำเนินงาน       1,170.11   51.27    1,166.34   51.98    1,088.33   56.70

  กำไรก่อนภาษีเงินได้            406.00     17.79    414.70     18.48    232.28     12.10

  กำไรสุทธิ                    347.53     15.23    307.01     13.68    129.69     6.76

  กำไรต่อหุ้น (บาท)             22.20               19.19               8.11       

  ฐานะการเงิน                                                                    

  สินทรัพย์รวม                  1,981.04   100.00   2,405.10   100.00   2,300.11   100.00

  หนี้สินรวม                    1,062.10   53.61    1,108.60   46.09    1,164.14   50.61

  ส่วนของผู้ถือหุ้นรวม             918.94     46.39    1,296.50   53.91    1,135.97   49.39

  กระแสเงินสด                                                                    

  จากกิจกรรมดำเนินงาน          723.42              618.82              422.24     

  จากกิจกรรมลงทุน              79.20               (167.39)            (113.38)   

  จากกิจกรรมจัดหาเงิน           (782.37)            (304.00)            (268.00)   

  กระแสเงินสดสุทธิ              20.25               147.43              40.85      

  อัตราส่วนทางการเงิน                                                              

  อัตราส่วนสภาพคล่อง (เท่า)      0.51                1.02                0.48       

  อัตรากำไรสุทธิ                14.7%               13.4%               6.6%       

  อัตราผลตอบแทนสินทรัพย์         17.5%               12.8%               5.6%       

  อัตราส่วนหนี้สินต่อส่วนของผู้ถือหุ้น   1.16                0.86                1.02       
  (เท่า)                                                                         

  อัตราการจ่ายเงินปันผล          80.8%               46.9%               129.5%     
  -------------------------- ---------- -------- ---------- -------- ---------- --------

(รายละเอียดเพิ่มเติมอยู่ในเอกสารแนบ 5)

14. การวิเคราะห์และคำอธิบายของฝ่ายจัดการ

ภาพรวม

ในปี 2556 โรงแรมแมนดาริน โอเรียนเต็ล กรุงเทพ
ยังคงสถานะความเป็นผู้นำในตลาดของกลุ่มคู่แข่ง ฐานะการเงินและผลประกอบการของบริษัทฯ
เพิ่มขึ้นจากปีก่อนเนื่องจากการเติบโตของธุรกิจท่องเที่ยวในระหว่างปีรวมถึงจำนวนนักท่องเที่ยวต่างชาติที่เข้ามาในประเทศไทยมากขึ้น
ฐานะการเงินที่แข็งแกร่งของบริษัทฯ
ทำให้โปรแกรมการบำรุงรักษารวมทั้งโครงการปรับปรุงคุณภาพของทรัพย์สินของโรงแรมฯ
สามารถทำได้อย่างต่อเนื่อง ในปี 2556
โครงการปรับปรุงที่สำคัญรวมถึงการเปลี่ยนระบบทำความเย็นภายในโรงแรมฯ
และทำห้องสวีทที่ให้บริการในด้านเสริมสวยจำนวน 4 ห้องที่ตึกการ์เด้น วิงส์

การลงทุนในการปรับปรุงสินทรัพย์อย่างต่อเนื่องควบคู่ไปกับโปรแกรมการฝึกอบรมบุคลากรในเรื่องการสื่อสาร
การยอมรับ การพัฒนาความรู้ และความคิดอย่างสร้างสรร เพื่อให้ความมั่นใจว่า โรงแรมฯ
สามารถให้บริการที่เป็นเลิศกับลูกค้าและยังคงความเป็นหนึ่งในตำนานของโรงแรมที่มีชื่อเสียงของโลกอย่างแท้จริง

ความสามารถในการทำกำไร

  รายได้

ในปี 2556 บริษัทฯ มีรายได้จากการประกอบกิจการโรงแรมจำนวน 2,282.1 ล้านบาท เพิ่มขึ้น
38.2 ล้านบาท หรือคิดเป็นร้อยละ 1.7 จากปี 2555
ส่วนใหญ่เกิดจากอัตราเฉลี่ยของราคาห้องพักเพิ่มขึ้นร้อยละ 11.6
ถึงแม้อัตราการเข้าพักลดลงร้อยละ 2.4 จุด แม้ว่าอัตราการเข้าพักและธุรกิจงานจัดเลี้ยงจะลดลง
แต่รายได้ค่าอาหารและเครื่องดื่มก็ยังคงเติบโตขึ้นเมื่อเทียบกับปีก่อน
อย่างไรก็ตามรายได้จากแผนกอื่นๆ ลดลงเนื่องจากห้องอาหาร เลสปาซ
ที่ห้างสรรพสินค้าสยามพารากอนได้ปิดอย่างถาวรตั้งแต่เดือนมีนาคม 2556

  ค่าใช้จ่ายในการดำเนินงาน

บริษัทฯ มีต้นทุนขายและบริการในปี 2556 จำนวน 1,170.1 ล้านบาท เพิ่มขึ้น 3.8 ล้านบาท
หรือคิดเป็นร้อยละ 0.3 เปรียบเทียบกับปี 2555 ค่าใช้จ่ายในการขายเพิ่มขึ้นร้อยละ 3.6
จากจำนวน 85.5 ล้านบาทในปี 2555 เป็น 88.6 ล้านบาทในปี 2556
ค่าใช้จ่ายในการบริหารเพิ่มขึ้นร้อยละ 6.1 จากจำนวน 552.0 ล้านบาท เป็น 585.6 ล้านบาท

ในระหว่างปีบริษัทฯ ได้รับรู้ผลขาดทุนจากการขายเงินให้กู้ยืมแก่กิจการอื่นเพิ่มเติมจำนวน 85.0
ล้านบาท ซึ่งได้บันทึกไว้ในงบกำไรขาดทุนสำหรับปี 2556 และได้อธิบายเพิ่มเติมภายใต้หัวข้อ
“สินทรัพย์”

  กำไรสุทธิ

บริษัทฯ มีกำไรสุทธิในปี 2556 จำนวน 347.5 ล้านบาท เพิ่มขึ้น 40.5 ล้านบาทจากปี 2555
อัตราส่วนกำไรสุทธิต่อรายได้จากการประกอบกิจการโรงแรมเป็นร้อยละ 15.2 (ปี 2555 :
ร้อยละ 13.7) บริษัทฯ มีกำไรต่อหุ้นจำนวน 22.2 บาทเปรียบเทียบกับ 19.2 บาทในปี 2555

ความสามารถในการบริหารสินทรัพย์/หนี้สิน

  สินทรัพย์

ณ วันที่ 31 ธันวาคม 2556 บริษัทฯ มีสินทรัพย์รวมจำนวน 1,981.0 ล้านบาท ลดลง 424.1
ล้านบาท หรือลดลงร้อยละ 17.6 จาก 2,405.1 ล้านบาท ณ สิ้นปี 2555
ระหว่างปีไม่มีการเปลี่ยนแปลงที่สำคัญในองค์ประกอบของสินทรัพย์ ซึ่งสรุปได้ดังนี้

1. เงินสดและรายการเทียบเท่าเงินสดจำนวน 272.0 ล้านบาท (ปี 2555 : 251.7 ล้านบาท)

2. ลูกหนี้การค้าและลูกหนี้อื่นสุทธิจำนวน 124.0 ล้านบาท (ปี 2555 : 156.5 ล้านบาท)

3. เงินให้กู้ยืมแก่บริษัทอื่นจำนวน - บาท (ปี 2555 : 295.0 ล้านบาท) (ดูคำอธิบายด้านล่าง)

4. เงินลงทุนจำนวน 97.2 ล้านบาท ในบริษัท สยามบริการการบินจำกัด และบริษัท บากาน
โฮเต็ล โฮลดิ้ง (บีวีไอ) จำกัด (ปี 2555: 96.5 ล้านบาท)

5. ที่ดิน อาคารและอุปกรณ์ จำนวน 1,333.1 ล้านบาท (ปี 2555 : 1,426.9 ล้านบาท)
ทั้งนี้ที่ดิน อาคารและอุปกรณ์ของบริษัทฯ แสดงด้วยราคาทุนสุทธิ ซึ่งไม่สะท้อนราคาตลาดปัจจุบัน

6. ค่าหน้าดินจำนวน 45.8 ล้านบาท (ปี 2555 : 47.5 ล้านบาท)

ในปี 2548 บริษัท บ้านริมน้ำเจ้าพระยา จำกัด ซึ่งเป็นบริษัทย่อยที่บริษัทฯ ถือหุ้นร้อยละ 100
ได้ทำสัญญาให้กู้ยืมเงินเป็นจำนวนเงิน 410.0 ล้านบาท แก่ผู้กู้ยืมซึ่งเป็นบริษัทที่ไม่เกี่ยวข้องกัน
เพื่อช่วยในการสร้างโรงแรมที่จังหวัดเชียงใหม่ให้เสร็จสมบูรณ์ และในระหว่างปี 2551 - 2555
บริษัทฯ ได้ทยอยตั้งสำรองสำหรับเงินให้กู้ยืมดังกล่าวรวมจำนวน 115.0 ล้านบาท
ต่อมาในเดือนเมษายน 2556 บริษัทฯ
ได้ทำสัญญาขายเงินให้กู้ยืมดังกล่าวแก่บุคคลอื่นซึ่งไม่เกี่ยวข้องกับบริษัทฯ เป็นจำนวนเงิน 210.0
ล้านบาท ส่งผลให้ต้องรับรู้ผลขาดทุนเพิ่มเติมจากเงินให้กู้ยืมดังกล่าวจำนวน 85 ล้านบาท
ซึ่งได้บันทึกไว้ในงบกำไรขาดทุนของปี 2556

  หนี้สิน

หนี้สินรวมของบริษัทฯ ณ วันที่ 31 ธันวาคม 2556 จำนวน 1,062.1 ล้านบาท ลดลง 46.5
ล้านบาท หรือลดลงร้อยละ 4.2 เมื่อเปรียบเทียบกับจำนวน 1,108.6 ล้านบาทในปี 2555
หนี้สินนี้รวมถึงเงินกู้ยืมจากธนาคารจำนวน 400.0 ล้านบาท (450.0 ล้านบาทในปี 2555)

บริษัทฯ และบริษัทย่อยมีวงเงินกู้ยืมชนิดที่ผู้ให้กู้มีข้อผูกมัดที่จะต้องให้บริษัทฯ กู้แน่นอน ณ วันที่ 31
ธันวาคม 2556 จำนวน 700.0 ล้านบาท (ปี 2555 : 700.0 ล้านบาท) ซึ่งบริษัทฯ
ได้เบิกออกมาใช้แล้ว ณ วันที่ 31 ธันวาคม 2556 เป็นจำนวนเงิน 400.0 ล้านบาท (ปี 2555 :
450.0 ล้านบาท) ณ วันที่ 31 ธันวาคม 2556 บริษัทฯ
และบริษัทย่อยมีวงเงินกู้ยืมชนิดที่ผู้ให้กู้มีข้อผูกมัดที่จะต้องให้บริษัทฯ กู้แน่นอนที่ยังไม่ได้ใช้อีกจำนวน
300.0 ล้านบาท นอกเหนือไปจากเงินสดและรายการเทียบเท่าเงินสดจำนวน 272.0 ล้านบาท
ทั้งนี้เงินกู้ยืมของบริษัทฯและบริษัทย่อยโดยเฉลี่ยมีระยะเวลาประมาณ 5 ปี ฐานะการเงินของบริษัทฯ
อยู่ในฐานะที่แข็งแกร่ง

  ส่วนของผู้ถือหุ้น

ส่วนของผู้ถือหุ้น ณ วันที่ 31 ธันวาคม 2556 จำนวน 918.9 ล้านบาท ลดลง 377.6 ล้านบาท
หรือลดลงร้อยละ 29.1 จาก 1,296.5 ล้านบาทในปี 2555 ประกอบด้วย

1.  ทุนจดทะเบียนและเรียกชำระแล้ว จำนวน 160.0 ล้านบาท (ปี 2555 : 160.0 ล้านบาท)

2.  สำรองตามกฎหมาย จำนวน 16.0 ล้านบาท (ปี 2555 : 16.0 ล้านบาท)

3.  สำรองสำหรับหุ้นสามัญซื้อคืน จำนวน 451.6 ล้านบาท (ปี 2555 : ไม่มี)
    (ดูคำอธิบายด้านล่าง)

4.  กำไรสะสม จำนวน 742.9 ล้านบาท (ปี 2555 : 1,120.5 ล้านบาท)

  หัก :

5.  หุ้นสามัญซื้อคืน จำนวน 451.6 ล้านบาท (ปี 2555 : ไม่มี) (ดูคำอธิบายด้านล่าง)

ราคาตามบัญชีต่อหุ้นลดลงจาก 81.0 บาท ในปี 2555 เป็น 60.9 บาทในปี 2556
เนื่องจากบริษัทฯ ได้ดำเนินการซื้อหุ้นทุนคืนตามโครงการซื้อหุ้นคืนเป็นจำนวน 451.6 ล้านบาท
สำหรับหุ้นสามัญจำนวน 902,200 หุ้นคิดเป็นร้อยละ 5.64 ของทุนเรียกชำระแล้ว
เพื่อวัตถุประสงค์ในการบริหารทางการเงิน ทั้งนี้
จำนวนเงินที่จ่ายไปเพื่อการซื้อหุ้นทุนคืนดังกล่าวแสดงเป็นรายการหักจากส่วนของผู้ถือหุ้น และบริษัทฯ
ตั้งสำรองสำหรับหุ้นทุนซื้อคืนดังกล่าวในจำนวนเดียวกัน

  กระแสเงินสด

งบกระแสเงินสดแสดงถึงการเปลี่ยนแปลงของกระแสเงินสดจากการดำเนินงาน
กระแสเงินสดจากการลงทุน และกระแสเงินสดจากการจัดหาเงินระหว่างปี
เงินสดและรายการเทียบเท่าเงินสด ณ วันที่ 31 ธันวาคม 2556 เท่ากับ 272.0 ล้านบาท เพิ่มขึ้น
20.3 ล้านบาท จากปีที่แล้ว ซึ่งมียอดคงเหลือ 251.7 ล้านบาท ซึ่งเป็นผลเนื่องมาจาก

1.  เงินสดสุทธิได้มาจากกิจกรรมดำเนินงานจำนวน 723.4 ล้านบาท เพิ่มขึ้น 104.6 ล้านบาท
    จาก 618.8 ล้านบาทในปี 2555
    ส่วนใหญ่เกิดจากการเก็บเงินอย่างมีประสิทธิภาพจากลูกหนี้การค้า

2.  เงินสดสุทธิได้มาจากกิจกรรมลงทุนจำนวน 79.2 ล้านบาท เพิ่มขึ้น 246.6 ล้านบาท
    เมื่อเปรียบเทียบกับเงินสดสุทธิใช้ไปสำหรับกิจกรรมลงทุนจำนวน 167.4 ล้านบาท ในปี 2555
    ส่วนใหญ่เกิดจากเงินสดรับจากการขายเงินให้กู้ยืมแก่กิจการอื่น

3.  เงินสดสุทธิใช้ไปสำหรับกิจกรรมจัดหาเงินจำนวน 782.4 ล้านบาท เพิ่มขึ้น 478.4 ล้านบาท
    จาก 304.0 ล้านบาท ในปี 2555
    ส่วนใหญ่เกิดจากการจ่ายเงินเพื่อซื้อหุ้นทุนคืนตามโครงการซื้อหุ้นคืน

  ภาระผูกพัน

ณ วันที่ 31 ธันวาคม 2556 บริษัทฯ และบริษัทย่อยมีภาระผูกพันดังนี้:-

1.  บริษัทฯได้ทำสัญญาการจัดการกับกลุ่มบริษัทในเครือมีกำหนด 10 ปี เริ่มตั้งแต่ปี 2531
    โดยบริษัทฯมีสิทธิต่ออายุสัญญาได้อีก 2 ช่วง ช่วงละ 10 ปี
    (ขึ้นอยู่กับดุลพินิจของผู้จัดการและผู้อนุญาตให้สิทธิ)บริษัทฯจะต้องจ่ายค่าธรรมเนียมตามอัตราที่ระบุไว้ในสัญญาระยะยาวดังกล่าวซึ่งเป็นไปตามปกติธุรกิจ

2.  บริษัทฯและบริษัทย่อยมีภาระผูกพันที่จะต้องจ่ายค่าเช่าตามสัญญาเช่าต่างๆดังต่อไปนี้:-

  ---------------------------------- ------------------ ------------------
  (หน่วย: ล้านบาท)                     งบการเงินรวม        งบการเงินเฉพาะ

  ภายใน 1 ปี                          47.7               32.5

  เกินกว่า 1 ปีแต่ไม่เกิน 5 ปี              171.4              105.1

  เกินกว่า 5 ปี                         1,052.9            338.0

  รวมภาระผูกพัน ณ วันที่ 31 ธันวาคม 2556   1,272.0            475.6

  รวมภาระผูกพัน ณ วันที่ 31 ธันวาคม 2555   1,319.8            508.8
  ---------------------------------- ------------------ ------------------

3.  บริษัทฯ และบริษัทย่อยมีภาระผูกพันที่เป็นรายจ่ายฝ่ายทุนและสัญญาค่าก่อสร้างเป็นจำนวนเงิน
    60.5 ล้านบาท เฉพาะของบริษัทฯ เป็นจำนวน 55.9 ล้านบาท (ปี 2555 : 69.0 ล้านบาท
    และ 68.3 ล้านบาท ตามลำดับ)

ทิศทางในอนาคต

ในปี 2557 เศรษฐกิจในประเทศยังคงได้รับผลกระทบจากสถานการณ์ทางการเมือง
ทั้งนี้หากไม่มีเหตุการณ์รุนแรงเพิ่มขึ้นและปัญหาได้รับการแก้ไขอย่างทันท่วงที บริษัทฯ
เชื่อว่าภาคอุตสาหกรรมท่องเที่ยวในประเทศไทยน่าจะกลับมาคึกคักและเติบโตอย่างรวดเร็วอีกครั้ง
และจะเป็นโอกาสให้บริษัทเน้นไปที่กลุ่มลูกค้าในช่วงนอกฤดูกาลท่องเที่ยวมากขึ้นรวมถึงการรักษาลูกค้ากลุ่มธุรกิจที่เดินทางเป็นหมู่คณะ
เมื่อความเชื่อมั่นในระดับสากลกลับคืนมา

การเพิ่มขึ้นของจำนวนห้องพักในกรุงเทพฯ ซึ่งยังคงมีจำนวนมากเกินจำนวนผู้เข้าพัก
ประกอบกับการแข่งขันด้านการจ้างพนักงานของโรงแรมที่เพิ่มมากขึ้น
ส่งผลให้ต้นทุนแรงงานสูงขึ้นตามไปด้วย ถึงแม้ว่าเศรษฐกิจโลกจะมีสัญญาณที่ฟื้นตัว
แต่อุตสาหกรรมการท่องเที่ยวยังคงต้องอาศัยการฟื้นฟูความเชื่อมั่นในเวทีโลก
เกี่ยวกับความปลอดภัยของนักท่องเที่ยวอย่างเร็วที่สุดเท่าที่จะเป็นไปได้

อย่างไรก็ตาม ท่ามกลางความไม่แน่นอนดังกล่าวข้างต้น บริษัทฯ
ยังคงรักษาความเป็นเลิศในด้านการให้บริการในทุกๆ ด้านแก่ลูกค้า
และตั้งใจที่จะดำรงตำแหน่งผู้นำในอุตสาหกรรมโรงแรมและสร้างชื่อเสียงไปทั่วโลกในฐานะหนึ่งในโรงแรมที่ดีที่สุด